**การส่งเสริมการใช้มาตรฐานการส่งเสริมสวัสดิภาพและคุ้มครองพิทักษ์สิทธิผู้สูงอายุ เพื่อพัฒนาคุณภาพชีวิตผู้สูงอายุในองค์กรปกครองส่วนท้องถิ่น**

**โดย : ศิริวรรณ อรุณทิพย์ไพฑูรย์**

 มาตรฐานการส่งเสริมสวัสดิภาพและคุ้มครองพิทักษ์ผู้สูงอายุเป็นเป้าหมายการดำเนินงานที่จะสะท้อนให้เห็นถึงคุณภาพชีวิตผู้สูงอายุ ซึ่งคณะที่ปรึกษาจากมหาวิทยาลัยธรรมศาสตร์ได้จัดทำให้แก่สำนักส่งเสริมและพิทักษ์ผู้สูงอายุ สำนักงานส่งเสริมสวัสดิภาพและพิทักษ์เด็ก เยาวชน ผู้ด้อยโอกาส และผู้สูงอายุ เมื่อปี พ.ศ. 2548 โดยประกอบไปด้วยข้อกำหนดจำนวน 4 ข้อ 10 องค์ประกอบ และ 12 ตัวชี้วัด รวมทั้งเกณฑ์ร้อยละในการวัดมาตรฐาน ฯ ดังกล่าว ในปี พ.ศ.2551 สำนักส่งเสริมและพิทักษ์ผู้สูงอายุได้นำมาตรฐานฯ ผู้สูงอายุ มาจัดทำแบบสอบถามเพื่อใช้เป็นเครื่องมือในการวัดเพื่อค้นหาคุณภาพชีวิตผู้สูงอายุและให้ดำเนินการนำมาตรฐานฯ ผู้สูงอายุไปทดลองปฏิบัติในลักษณะโครงการนำร่องที่เทศบาลตำบลเขาชัยสน อำเภอเขาชัยสน จังหวัดพัทลุง โดยได้จัดทำกระบวนการหรือขั้นตอนต่าง ๆ ที่จะช่วยอำนวยความสะดวกในการดำเนินการสำรวจข้อมูลมาตรฐานฯ ผู้สูงอายุ โครงการนำร่องสำรวจข้อมูลมาตรฐานฯ ผู้สูงอายุในพื้นที่เทศบาลตำบลเขาชัยสน ได้รับความสนับสนุนจากชมรมผู้สูงอายุ แกนนำและผู้บริหารหน่วยงานต่าง ๆ ในระดับพื้นที่เป็นอย่างดี โดยมีสำนักส่งเสริมและพิทักษ์ผู้สูงอายุได้ให้การสนับสนุนงบประมาณเบื้องต้นสำหรับการสำรวจข้อมูลผู้สูงอายุ การดำเนินการสำรวจข้อมูลผู้สูงอายุตามมาตรฐานฯ ผู้สูงอายุในครั้งนั้นประสบผลสำเร็จเป็นอย่างดี ทำให้เทศบาลเขาชัยสนและชมรมผู้สูงอายุมีข้อมูลผู้สูงอายุที่เป็นปัจจุบัน เพื่อการใช้ประโยชน์ในการวางแผน กำหนดโครงการ และกิจกรรมต่าง ๆ และเกิดการเรียนรู้ร่วมกันในทุกขั้นตอนของการดำเนินงาน

 ในปี พ.ศ.2552-2556 สำนักส่งเสริมและพิทักษ์ผู้สูงอายุได้ดำเนินการขยายผลการนำมาตรฐานฯ ผู้สูงอายุไปสู่การปฏิบัติใน องค์กรปกครองส่วนท้องถิ่นอีกจำนวน 63 แห่ง กระจายอยู่ในทุกภาค ซึ่งสำนักส่งเสริมและพิทักษ์ผู้สูงอายุได้ให้การสนับสนุนความรู้ที่ได้มีการจัดทำเป็นคู่มือฉบับพกพาและเข้าใจง่าย และงบประมาณในการสำรวจข้อมูล (ในระหว่างปี พ.ศ.2554-2556 สำนักส่งเสริมและพิทักษ์ผู้สูงอายุได้ให้งบประมาณสนับสนุนการจัดทำโครงการเพิ่มเติมจากงาบประมาณในการสำรวจข้อมูลผู้สูงอายุ) โดยตลอดกระบวนการดำเนินงาน สำนักส่งเสริมและพิทักษ์ผู้สูงอายุ ทำหน้าที่เป็นหน่วยงานให้คำปรึกษา แนะนำ และร่วมคิดร่วมแก้ไขปัญหา รวมทั้งร่วมอำนวยความสะดวกในการดำเนินการสำรวจข้อมูลมาตรฐานฯ ผู้สูงอายุ สำเร็จไปได้ด้วยดี ทำให้ทุกพื้นที่ในองค์กรปกครองส่วนท้องถิ่นที่ร่วมดำเนินการมีข้อมูลผู้สูงอายุที่เป็นปัจจุบันอีกทั้งยังทราบถึงปัญหาและความต้องการของผู้สูงอายุ รวมทั้งข้อมูลอื่น ๆ ที่เกี่ยวข้องทำให้การใช้ข้อมูลเพื่อการวางแผนงานโครงการและกิจกรรมของแต่ละองค์กรปกครองส่วนท้องถิ่นมีความสอดคล้องกับสภาพข้อเท็จจริงและตรงกับปัญหาและความต้องการของผู้สูงอายุ

 นอกจากนี้ในแต่ละปี สำนักส่งเสริมและพิทักษ์ผู้สูงอายุ ได้จัดให้มีการประชุมเชิงปฏิบัติการร่วมกับองค์กรปกครองส่วนท้องถิ่น เพื่อสรุปผลการดำเนินงานและสะท้อนบทเรียนที่ได้รับจากการนำมาตรฐานฯ ผู้สูงอายุไปดำเนินการ รวมทั้งได้มีการนำข้อคิดเห็นจากการประชุมไปพิจารณาปรับปรุงเอกสารคู่มือมาตรฐานฯ ผู้สูงอายุจำนวน 2 ครั้ง ในปี พ.ศ.2554 และ พ.ศ.2556

 กล่าวได้ว่า การดำเนินงานในการนำมาตรฐานฯ ผู้สูงอายุไปสู่การปฏิบัติเพื่อพัฒนาคุณภาพชีวิตผู้สูงอายุในพื้นที่องค์กรปกครองส่วนท้องถิ่นที่ผ่านมาได้สร้างกระบวนการในการเรียนรู้ร่วมกัน(Learning & Sharing) ในการนำมาตรฐานฯ ผู้สูงอายุไปสู่การปฏิบัติอย่างต่อเนื่อง ระหว่างผู้มีส่วนได้ส่วนเสียในการดำเนินงาน (Stakeholders) อาทิ บุคลากร เจ้าหน้าที่ ของสำนักส่งเสริมและพิทักษ์ผู้สูงอายุ องค์กรปกครองส่วนท้องถิ่น องค์กรเครือข่ายด้านผู้สูงอายุ รวมทั้งหน่วยงานที่เกี่ยวข้องในระดับพื้นที่ โดยเฉพาะอย่างยิ่งการมีส่วนร่วม (Participation) อย่างใกล้ชิดในการดำเนินโครงการระหว่างเจ้าหน้าที่องค์กรปกครองส่วนท้องถิ่น แกนนำและสมาชิกองค์กรเครือข่ายผู้สูงอายุ อาสาสมัครดูแลผู้สูงอายุ หรืออาสาสมัครสาธารณสุข ฯลฯ โดยมีสำนักส่งเสริมและพิทักษ์ผู้สูงอายุให้การสนับสนุนงบประมาณในระยะต้น ซึ่งทำให้ทุกพื้นที่องค์กรปกครองส่วนท้องถิ่น มีข้อมูลผู้สูงอายุเชิงประจักษ์ที่เป็นปัจจุบัน(Evidence Base) เพื่อใช้พิจารณา วิเคราะห์ ประกอบการวางแผน โครงการและการกำหนดกิจกรรมต่าง ๆ ที่สอดรับกับสภาพข้อเท็จจริงของปัญหาและความต้องการของผู้สูงอายุ ซึ่งย่อมนำไปสู่การยกระดับและพัฒนาคุณภาพชีวิตผู้สูงอายุได้อย่างแท้จริง

 สำหรับเกณฑ์มาตรฐาน แบบสำรวจผู้สูงอายุ และกระบวนการในการนำมาตรฐานฯ ผู้สูงอายุสู่การปฏิบัติ มีดังนี้

***การปรับเกณฑ์มาตรฐานการส่งเสริมสวัสดิภาพและคุ้มครองพิทักษ์สิทธิผู้สูงอายุ ปี พ.ศ.2556***

| *ดัชนี/ข้อกำหนด* | *องค์ประกอบ* | *ตัวชี้วัด* | *เกณฑ์* *(ร้อยละ)* | *หมายเหตุ* |
| --- | --- | --- | --- | --- |
| 1. ด้านความ มั่นคงในชีวิต | 1. สุขภาพ | 1.ร้อยละของผู้สูงอายุที่ได้รับการตรวจสุขภาพ ทั่วไปประจำปี | 80 | เดิม 60 |
| 2. ร้อยละของผู้สูงอายุที่ได้รับการดูแลและ รักษาโรคเมื่อเจ็บป่วย | 90  |  |
| 3. ร้อยละของผู้สูงอายุที่ออกกำลังกาย อย่างน้อยสัปดาห์ละ 3 วัน | 60 | \*เพิ่ม |
| 2. ครอบครัวและ การอยู่อาศัย | 4. ร้อยละของผู้สูงอายุที่อาศัยอยู่กับ ครอบครัวหรือในบริเวณใกล้เคียงกัน | 80 |  |
| 3. ความปลอดภัย  ในชีวิตและ ทรัพย์สิน | 5. ร้อยละของผู้สูงอายุที่ไม่ถูกเอารัดเอา เปรียบหรือถูกทำร้ายร่างกายและจิตใจ | 100 |  |
|  | 6. ร้อยละของผู้สูงอายุที่มีสิ่งอำนวยความ  สะดวก เหมาะสมและปลอดภัยสำหรับ ผู้สูงอายุ ภายในบ้านและบริเวณบ้าน  | 60 | \*เพิ่ม |
| 2.ด้านการศึกษา | 4. การศึกษาและ การเรียนรู้ | 7. ร้อยละของผู้สูงอายุที่ได้เข้าร่วมอบรม  ศึกษา เรียนรู้ | 70 |  |
| 5. การเข้าถึงข้อมูล ข่าวสาร | 8. ร้อยละของผู้สูงอายุที่รับทราบข้อมูล ข่าวสารทั่วไปและข้อมูลสิทธิประโยชน์ ของผู้สูงอายุ | 80 |  |
| 3.ด้านเศรษฐกิจ  | 6. การมีงานทำ และรายได้ | 9. ร้อยละของผู้สูงอายุที่มีรายได้เพียงพอกับ ค่าใช้จ่ายของตนเอง | 70 |  |
| 10. ร้อยละของผู้สูงอายุมีงานทำและมีรายได้ | 60 |  |
| 7. การมีหลักประกัน ด้านการออม | 11. ร้อยละของผู้สูงอายุที่มีเงินออม | 60 |  |
| 4. ด้านสังคม | 8. การปฏิบัติ ศาสนกิจ | 12. ร้อยละของผู้สูงอายุที่ได้ปฏิบัติ  ศาสนกิจตามศาสนาที่นับถือ | 70 |  |
| 9. การมีส่วนร่วม ในกิจกรรมทาง สังคม | 13. ร้อยละของผู้สูงอายุที่มีส่วนร่วมใน กิจกรรมทางสังคมอย่างน้อยเดือน ละ 1 ครั้ง | 80 |  |
| 10. การเป็นที่พึ่ง ทางจิตใจให้กับ  คนวัยอื่น | 14. ร้อยละของผู้สูงอายุที่เป็นที่พึ่งทางใจ ให้แก่บุตรหลานหรือบุคคลอื่น | 90 |  |

**แบบสำรวจคุณภาพชีวิตผู้สูงอายุ (ปรับปรุง ปี พ.ศ.2556) ตามมาตรฐานการส่งเสริมสวัสดิภาพและคุ้มครองพิทักษ์สิทธิผู้สูงอายุ**

หมายเลขแบบสอบถาม **🞎🞎🞎🞎**

ชื่อผู้สูงอายุ 🞎นาย, 🞎นาง, 🞎นางสาว..............................นามสกุล............................

บ้านเลขที่.............หมู่ที่………….... ตำบล........................อำเภอ..............จังหวัด..................

**1. เพศ** 1. 🞎 หญิง 2. 🞎 ชาย

**2. อายุ ………………… ปี**

**3. การศึกษา**

1. 🞎 ไม่ได้รับการศึกษา 2. 🞎 ประถมศึกษา

3. 🞎 มัธยมศึกษาตอนต้น 4. 🞎 มัธยมศึกษาตอนปลาย/ปวช.

5. 🞎 อนุปริญญา/ ปวส. 6. 🞎 ปริญญาตรี

7. 🞎 สูงกว่าปริญญาตรี

**4. สถานภาพสมรส**

1. 🞎 โสด 2. 🞎 สมรส

3. 🞎 หม้าย 4. 🞎 หย่าร้าง/แยกกันอยู่

5. 🞎 อื่น ๆ …………………………..

***ในรอบปีที่ผ่านมาผู้สูงอายุได้รับการปฏิบัติ ดังต่อไปนี้ หรือไม่***

**5. ท่านได้รับการตรวจสุขภาพทั่วไปประจำปี ใช่หรือไม่**

1. 🞎 ใช่ 2. 🞎 ไม่ใช่

***การตรวจสุขภาพประจำปี*** *หมายถึง การตรวจร่างกายโดยแพทย์พยาบาล เจ้าหน้าที่โรงพยาบาล หรือ อสม. หรือ ได้รับบริการ ณ สถานบริการทางการแพทย์ เช่น โรงพยาบาล รพ.สต. ศูนย์สาธารณสุขมูลฐานชุมชน (ศสมช.) ศูนย์บริการสาธารณสุข และการให้บริการในพื้นที่ เพื่อตรวจหาเบาหวาน ไขมันในเส้นเลือด การวัดความดันโลหิต ตรวจปัสสาวะ อุจจาระ ตรวจภายใน เป็นต้น*

**6. ท่านได้รับการดูแล รักษาเมื่อเจ็บป่วย ใช่หรือไม่**

1. 🞎 ใช่ 2. 🞎 ไม่ใช่

***การดูแลรักษาเมื่อเจ็บป่วย*** *หมายถึง การได้รับการดูแลรักษาด้วยตนเองหรือการช่วยเหลือจากญาติ คนใกล้ชิด อสม. อผส. ในยามป่วยไข้ เช่น พาไปพบแพทย์ จัดหายาให้รับประทาน เป็นต้น*

**7. ท่านได้ออกกำลังกายอย่างน้อยสัปดาห์ละ 3 วัน ใช่หรือไม่**

1. 🞎 ใช่ 2. 🞎 ไม่ใช่

***การออกกำลังกาย*** *หมายถึง**การเคลื่อนไหวออกแรง/ออกกำลัง จนรู้สึกเหนื่อยพอประมาณ อย่างน้อยสัปดาห์ละ 3 วัน วันละประมาณ 10 – 30 นาที*

**8. ท่านอาศัยอยู่ในบ้านหลังเดียว/บริเวณเดียวกันกับบุตรหลาน ใช่หรือไม่**

1. 🞎 ใช่ 2. 🞎 ไม่ใช่

***การอยู่ในบ้านหลังเดียว/บริเวณเดียวกันกับบุตรหลาน*** *หมายถึง การพักอาศัยในบ้าน*

 *หรือละแวกใกล้เคียงที่บุตรหลานสามารถช่วยเหลือดูแลได้สะดวก*

**9. ท่านเคยถูกทำร้ายร่างกายหรือถูกเอารัดเอาเปรียบ ใช่หรือไม่**

1. 🞎 ใช่ 2. 🞎 ไม่ใช่

***การถูกทำร้ายร่างกาย หรือถูกเอารัดเอาเปรียบ*** *หมายถึง การถูกทุบตี ทรมานร่างกาย*

 *ถูกหลอกลวงให้เสียทรัพย์ทั้งจากคนในครอบครัว ญาติหรือบุคคลอื่น*

**10. ภายในบ้านของท่าน มีสิ่งอำนวยความสะดวกเหมาะสมและปลอดภัย อย่างน้อย 3 รายการ ใช่หรือไม่**

 🞎 *ราวจับ เช่น ราวจับบันได ราวจับในห้องน้ำ ฯลฯ* 🞎 *โถส้วมแบบนั่งราบ*

🞎 *ทางลาด* 🞎 *ประตูเลื่อน*

 🞎 *อุปกรณ์เปิดปิดประตูแบบคันโยก*  🞎 *พื้นบ้านเป็นระดับเดียวกัน*

 🞎 *ทางเดินเข้าบ้านระดับเดียวกัน*

 1. 🞎 ใช่ (ตอบ 3 รายการขึ้นไป)2. 🞎 ไม่ใช่

**11. ท่านเคยเข้าร่วมอบรม ศึกษา เรียนรู้ จากหน่วยงาน องค์กร หรือชมรมผู้สูงอายุใช่หรือไม่**

 1. 🞎 ใช่ 2. 🞎 ไม่ใช่

***การเข้าร่วมอบรม ศึกษา เรียนรู้*** *หมายถึง การได้รับความรู้จากการเข้าร่วมอบรม*

 *ศึกษาเรียนรู้จากหน่วยงาน องค์กร หรือชมรมผู้สูงอายุ เช่น อบรมความรู้ด้านสุขภาพ ด้านอาชีพ เป็นต้น*

**12. ท่านเคยรับทราบข้อมูลข่าวสารทั่วไปจากสื่อต่าง ๆ ใช่หรือไม่**

 1. 🞎 ใช่ 2. 🞎 ไม่ใช่

 **การรับทราบข้อมูลข่าวสารทั่วไป** หมายถึง ข่าวสารที่ได้รับจาก วิทยุ โทรทัศน์ เสียงตามสายฯลฯ

**13. ท่านเคยรับทราบข้อมูลด้านสิทธิประโยชน์ของผู้สูงอายุ ใช่หรือไม่**

 1. 🞎 ใช่ 2. 🞎 ไม่ใช่

 **การรับทราบข้อมูลด้านสิทธิประโยชน์** หมายถึง การได้รับข้อมูลข่าวสารที่เป็นสิทธิ

 ประโยชน์ของผู้สูงอายุตามกฎหมาย เช่น การได้รับเบี้ยยังชีพกองทุนผู้สูงอายุ ค่าจัดการศพ

 ผู้สูงอายุตามประเพณี การช่วยเหลือค่าโดยสารพาหนะ ฯลฯ ผ่านสื่อ หรือหน่วยงานและองค์กร

 ต่าง ๆ เช่น แผ่นพับ สื่อบุคคล หอกระจายข่าว วิทยุ หนังสือพิมพ์ โทรทัศน์ เป็นต้น

**14. ท่านมีรายได้ที่เพียงพอกับค่าใช้จ่ายของตนเอง ใช่หรือไม่**

1. 🞎 ใช่ 2. 🞎 ไม่ใช่

**การมีรายได้ที่เพียงพอกับค่าใช้จ่ายของตนเอง** หมายถึง การมีรายรับที่ครอบคลุม

 ค่าใช้จ่ายที่เป็นของผู้สูงอายุเองเท่านั้น

**15. ปัจจุบัน ท่านมีงานทำที่มีรายได้ ใช่หรือไม่**

1. 🞎 ใช่ 2. 🞎 ไม่ใช่

 **การทำงานมีรายได้** หมายถึง การประกอบอาชีพต่าง ๆ ที่สามารถมีรายได้ เช่น รับจ้าง

 ปลูกผักขาย เกษตรกรรม เป็นต้น

**16. ปัจจุบันท่านมีเงินออม ใช่หรือไม่**

1. 🞎 ใช่ 2. 🞎 ไม่ใช่

**เงินออม** หมายถึง การมีเงินเก็บไว้ใช้ยามจำเป็น/ฉุกเฉิน หรือเงินที่สามารถนำมาใช้จ่าย

 ได้ทันที เช่น เงินฝาก เงินที่สะสมไว้ เป็นต้น

**17. ท่านได้ปฏิบัติศาสนกิจตามศาสนาที่ท่านนับถือ ใช่หรือไม่**

1. 🞎 ใช่ 2. 🞎 ไม่ใช่

**การประกอบกิจกรรมทางศาสนาอย่างสม่ำเสมอ** หมายถึง การปฏิบัติกิจกรรมทางศาสนาที่ นับถือได้ตามที่ต้องการ เช่น ตักบาตร สวดมนต์ไหว้พระ ละหมาด ไปโบสถ์ เป็นต้น

**18. ท่านได้เข้าร่วมกิจกรรมทางสังคม อย่างน้อยเดือนละ 1 ครั้ง ใช่หรือไม่**

1. 🞎 ใช่ 2. 🞎 ไม่ใช่

**กิจกรรมทางสังคม** หมายถึง การเข้าร่วมงานประเพณี การพบปะสังสรรค์กับผู้คนในชุมชนการเข้าร่วมงานต่าง ๆ เช่น งานแต่งงาน งานขึ้นบ้านใหม่ และงานที่มีการรวมตัวกันของคนหลายรุ่น เช่น งานชมรมผู้สูงอายุ งานรดน้ำดำหัวผู้สูงอายุหรือการประชุม อย่างน้อยเดือนละ 1 ครั้ง

**19. ท่านได้ให้คำแนะนำ หรือเป็นที่ปรึกษาแก่บุตรหลานหรือบุคคลอื่น ใช่หรือไม่**

1. 🞎 ใช่ 2. 🞎 ไม่ใช่

**กระบวนการ: ขั้นตอนการนำมาตรฐานฯ ผู้สูงอายุสู่การปฏิบัติ**

 สำนักส่งเสริมและพิทักษ์ผู้สูงอายุได้จัดทำกระบวนการเพื่อสร้างความเข้าใจขั้นตอนต่าง ๆ ในการนำมาตรฐานการส่งเสริมสวัสดิภาพและคุ้มครองพิทักษ์สิทธิผู้สูงอายุไปสู่การปฏิบัติในพื้นที่องค์กรปกครองส่วนท้องถิ่น โดยมีขั้นตอนของการดำเนินงาน ตามลำดับ ดังนี้

***ขั้นตอนที่ 1 การสร้างความรู้ความเข้าใจมาตรฐานฯ ผู้สูงอายุ***

 **เป้าหมาย**

 ผู้บริหารขององค์กรปกครองส่วนท้องถิ่น และผู้นำกลุ่มหรือชมรมของผู้สูงอายุ มีความเข้าใจและเห็นถึงความสำคัญของการนำมาตรฐานฯ ผู้สูงอายุไปสู่การปฏิบัติ

 **วิธีการ**

1. ประสานงานกับผู้บริหารขององค์กรปกครองส่วนท้องถิ่น และผู้นำกลุ่มหรือชมรมของผู้สูงอายุ เพื่อชี้ให้เห็นถึงความสำคัญและประโยชน์ที่จะได้รับจากการนำมาตรฐานฯ ผู้สูงอายุไปสู่การปฏิบัติในพื้นที่
2. จัดประชุมเพื่อศึกษาและทำความเข้าใจมาตรฐานฯ ผู้สูงอายุทั้ง 4 ด้าน และ 12 ตัวชี้วัด

***ขั้นตอนที่ 2 จัดตั้งคณะทำงานส่งเสริมมาตรฐานฯ ผู้สูงอายุในท้องถิ่น***

**เป้าหมาย**

มีคณะทำงานส่งเสริมมาตรฐานฯ ผู้สูงอายุ ประจำองค์กรปกครองส่วนท้องถิ่น

**วิธีการ**

1. แต่งตั้งคณะทำงานส่งเสริมมาตรฐานฯ ผู้สูงอายุในท้องถิ่น
2. กำหนดบทบาทหน้าที่ของคณะทำงานในการผลักดันให้มีการสำรวจข้อมูลมาตรฐานฯ ผู้สูงอายุและการนำข้อมูลไปใช้ประโยชน์

***ขั้นตอนที่ 3******การสำรวจคุณภาพชีวิตผู้สูงอายุตามมาตรฐานฯ ผู้สูงอายุ***

**เป้าหมาย**

ได้ข้อมูลที่แสดงระดับคุณภาพชีวิตของผู้สูงอายุตามมาตรฐานฯ ผู้สูงอายุ

**วิธีการ**

1. นำแบบสำรวจคุณภาพชีวิตผู้สูงอายุตามมาตรฐานฯ ผู้สูงอายุไปใช้ในการสำรวจข้อมูลผู้สูงอายุ
2. กำหนดตัวผู้เก็บข้อมูลตามแบบสำรวจ ซึ่งควรเป็นบุคคลที่ผู้สูงอายุคุ้นเคยและไว้วางใจ เช่น อาสาสมัครสาธารณสุข อาสาสมัครดูแลผู้สูงอายุ สมาชิกชมรมผู้สูงอายุ เป็นต้น
3. คัดเลือกพื้นที่และกำหนดจำนวนกลุ่มตัวอย่างให้ชัดเจน หากมีผู้สูงอายุไม่มาก ควรเก็บข้อมูลผู้สูงอายุทุกคน
4. ระบุระยะเวลาในการจัดเก็บและการส่งคืนแบบสำรวจ
5. วิธีการเก็บข้อมูลควรใช้การสอบถามจากผู้สูงอายุโดยตรงจากการเยี่ยมบ้านหรือนัดประชุม
6. ควรตรวจสอบความสมบูรณ์และความถูกต้องของข้อมูล หากข้อมูลยังไม่สมบูรณ์หรือไม่ชัดเจน ควรให้ผู้เก็บข้อมูลไปทำการสำรวจอีกครั้ง
7. การประมวลผล โดยใช้ค่าร้อยละของข้อมูลที่ได้จากการสำรวจ เปรียบเทียบกับเกณฑ์มาตรฐานฯ ผู้สูงอายุเป็นรายข้อ

***ขั้นตอนที่ 4******การจัดทำรายงานผลการสำรวจตามมาตรฐานฯ ผู้สูงอายุ***

**เป้าหมาย**

มีรายงานผลการสำรวจคุณภาพชีวิตผู้สูงอายุตามมาตรฐานฯ ผู้สูงอายุ

**วิธีการ**

คณะทำงานส่งเสริมมาตรฐานฯ ผู้สูงอายุจัดทำรายงานผลการสำรวจฯ โดยมีประเด็น ดังนี้

1. ความเป็นมาของการสำรวจ
2. วัตถุประสงค์
3. วิธีการสำรวจ
4. ผลการวิเคราะห์ข้อมูลรายตัวชี้วัด และโดยภาพรวมที่แสดงคุณภาพชีวิตผู้สูงอายุว่าผ่านหรือไม่ผ่านเกณฑ์ตามมาตรฐานฯ
5. การจัดลำดับข้อมูลความจำเป็นเร่งด่วนในการป้องกันและแก้ไขให้ผ่านเกณฑ์มาตรฐานฯ
6. ข้อคิดเห็นและข้อเสนอแนะอื่น ๆ ที่เกี่ยวข้อง
7. ผู้รับผิดชอบ/ดำเนินการ
8. งบประมาณและแหล่งสนับสนุน

***ขั้นตอนที่ 5******การเผยแพร่ ประชาสัมพันธ์***

**เป้าหมาย**

ผู้สูงอายุและผู้บริหารองค์กรปกครองส่วนท้องถิ่นรับทราบผลการสำรวจฯ

**วิธีการ**

1. สรุปผลการสำรวจเป็นเอกสารแบบสั้น ๆ และเข้าใจง่าย
2. นำเอกสารสรุปผลการสำรวจไปเผยแพร่ประชาสัมพันธ์ผ่านช่องทางต่าง ๆ เช่น การนำเสนอต่อที่ประชุมขององค์กรปกครองส่วนท้องถิ่น สื่อท้องถิ่น เช่น เสียงตามสายในชุมชน วิทยุ โทรทัศน์ เป็นต้น
3. ส่งเสริมและแนะนำให้มีการนำมาตรฐานฯ ผู้สูงอายุไปสู่การปฏิบัติในพื้นที่อื่น ๆ

***ขั้นตอนที่ 6******การจัดทำแผนงาน โครงการพัฒนาคุณภาพชีวิตตามมาตรฐานฯ ผู้สูงอายุ***

**เป้าหมาย**

1. การมีส่วนร่วมของคนทุกช่วงวัยและทุกภาคส่วนในการยกระดับคุณภาพชีวิตของผู้สูงอายุ
2. องค์กรปกครองส่วนท้องถิ่นมีแผนงาน โครงการ และกิจกรรมพัฒนาคุณภาพชีวิตผู้สูงอายุตามตัวชี้วัดที่ไม่ผ่านเกณฑ์มาตรฐานฯ ผู้สูงอายุ

**วิธีการ**

1. การจัดทำแผน

1) จัดประชุมร่วมกันระหว่างคณะทำงานส่งเสริมมาตรฐานฯ ผู้สูงอายุ และผู้เกี่ยวข้อง เพื่อพิจารณาผลการสำรวจคุณภาพชีวิตตามมาตรฐานฯ ผู้สูงอายุ พร้อมกับวิเคราะห์สภาพปัญหา แหล่งทุนและงบประมาณ แนวทางการประสานความร่วมมือในชุมชน ภาคราชการและภาคเอกชน ในการยกระดับคุณภาพชีวิตผู้สูงอายุให้ได้ตามเกณฑ์มาตรฐานฯ ผู้สูงอายุ

2) นำเสนอผลการสำรวจและการประชุมของคณะทำงานต่อเวทีประชาคมในท้องถิ่น และระดมความคิดเห็นว่าควรจัดทำโครงการพัฒนาคุณภาพชีวิตผู้สูงอายุอย่างเร่งด่วนในด้านที่ไม่ผ่านเกณฑ์มาตรฐานฯ อย่างไร

3) นำเสนอมติของเวทีประชาคมเข้าสู่ที่ประชุมขององค์กรปกครองส่วนท้องถิ่นเพื่อจัดทำงบประมาณ แผนงาน และโครงการพัฒนาคุณภาพชีวิตผู้สูงอายุ

4) กำหนดเป้าหมายความสำเร็จของแผนเป็นรายปี ให้สอดคล้องกับเกณฑ์มาตรฐานรายตัวชี้วัด

1. การดำเนินงานตามแผน และการสรุปบทเรียน

1) ประสานความร่วมมือกับหน่วยงานภาครัฐ เอกชน สถาบันทางศาสนา ชมรมผู้สูงอายุและครอบครัว ให้มีส่วนร่วมในการดำเนินงานตามแผน เช่น กรมการจัดหางาน กระทรวงแรงงาน ซึ่งมีหน้าที่หลักในการสร้างงานให้แก่ผู้สูงอายุตามกฎหมาย ศูนย์พัฒนาการจัดสวัสดิการสังคมประจำจังหวัด การรวมกลุ่มเพื่อขอรับการสนับสนุนจากกองทุนผู้สูงอายุ สถาบันอาชีวศึกษา มีนักศึกษาที่สามารถซ่อมแซมบ้านได้

2) องค์กรปกครองส่วนท้องถิ่นจัดสรรงบประมาณและระดมทุนทั้งภายในและภายนอกชุมชน เพื่อการดำเนินงานตามโครงการ เช่น บริษัทขนาดใหญ่มีการคืนกำไรสู่สังคมด้วยการบริจาคเงินและสิ่งของ

 3) เมื่อเสร็จสิ้นโครงการ จัดให้มีการสรุปบทเรียนว่า การดำเนินงานตามโครงการมีจุดแข็ง จุดอ่อนอย่างไรบ้าง และหากจะทำโครงการเช่นนี้อีก ต้องปรับปรุงวิธีการดำเนินงานอย่าง**ไร**